**יותם ברגר** (יליד 1994) הוא עיתונאי ומשפטן ישראלי. שימש כתב "הארץ" בשטחים.

ביוגרפיה
--------

ברגר נולד ב־1994. הוא למד בבית הספר התיכון ליד האוניברסיטה. בשנותיו בתיכון כתב במגזין מעריב לנוער טור שבועי. כן היה חבר תנועת "חלום ומעשה", המאגדת בני נוער התומכים בתנועת שלום עכשיו. בסיום לימודיו גויס לגלי צה"ל שם שימש ככתב בירושלים ובדסק הפוליטי. לאחר שימש כתב גלי צה"ל לענייני כלכלה.

בסוף 2015 מונה לתפקיד כתב "הארץ" בשטחים ובכך החליף את חיים לוינסון בתפקידו.

ב"הארץ" הרבה ברגר לעסוק בסוגיות הקשורות בבניית התנחלויות ובקרקעות בשטחי יהודה ושומרון. הוא פרסם מספר תחקירים העוסקים במימון גופי ימין כאמנה ורגבים, באלימות כנגד פלסטינים וכוחות הביטחון ובהפרת זכויות של פעילי ימין בחקירות בשירות הביטחון הכללי.

ב־2016 פרסם תחקיר בנוגע למבקר תלונות נחקרים בשב"כ, ולפיו מעולם לא פתח הגוף בחקירה כנגד איש שב"כ. ב־2018 פרסם כי נפתחה חקירה כזו לראשונה.

בתחילת 2018 פרסם ברגר אירועים רבים המתעדים תקיפות אלימות מצד אזרחים ישראלים כלפי פלסטינים, בהם נוכחים גם חיילי צה"ל שאינם פועלים על מנת למנוע את הפגיעה. מקרים אלו לא נחקרים ואיש לא נעצר. ברגר מציין כי החיילים מחויבים להגן על הפלסטינים וקיים נוהל אוגדה המקנה להם סמכות לעכב את הפוגעים עד שתבוא המשטרה, אך הם אינם עושים זאת.

ב-2019 הודיע על עזיבתו את העיתון לצורך התמחות במשפטים.

ביקורת
------

על ברגר נמתחה ביקורת על ידי חברי כנסת וכותבים ימניים מספר פעמים. קלמן ליבסקינד האשים אותו בטורים במעריב בדיווח מוטה על הנעשה במזרח ירושלים בטוריו ובין השאר דיווח כי היה פעיל בארגון התומך בשלום עכשיו. בתגובה לתחקיר שביצע על האופן בו בנה חבר הכנסת בצלאל סמוטריץ' את ביתו, הגיב סמוטריץ׳ כי ברגר הוא "כתב שמנסה לייצג הפלסטינים". לאחר פרסום ידיעה על בניה ישראלית בחברון כתב עליו חבר הכנסת לשעבר ינון מגל: "לא הבנתי מי משלם לו, הארץ או הבית הלבן".

קישורים חיצוניים
----------------

* יותם ברגר, באתר הארץ
* יותם ברגר, ברשת החברתית טוויטר

הערות שוליים
------------

1. ↑  יותם ברגר ברשת החברתית טוויטר
2. ↑  ריאיון באתר מקור ראשון
3. ↑  טור באתר מעריב לנוער
4. ↑  תומר ולמר, התלמידים יסיירו בחברון? "בסוף רק הימנים יגיעו", באתר ynet, 16 בפברואר 2011
5. ↑  פרסום ראשון: מערך האקטואליה החדש של גלי צהל באתר וואלה!
6. ↑  גל"צ מחזקת את הדסק הכלכלי: גייסה את תומר ורון מכלכליסט ואת יותם ברגר באתר אייס
7. ↑  תזוזות ב"הארץ": יותם ברגר ישמש ככתב שטחים; חיים לוינסון יהיה כתב פוליטי באתר וואלה!
8. ↑  אתר למנויים בלבד יותם ברגר, המדינה הלוותה מיליונים לחברת "אמנה" לצורך הקמת מבנים בלתי חוקיים בעמונה ובמגרון, באתר הארץ, 13 בפברואר 2017
9. ↑  אתר למנויים בלבד יותם ברגר, עמותת רגבים מצליחה גם לעתור נגד המדינה וגם לקבל ממנה כסף, באתר הארץ, 18 בינואר 2018
10. ↑  אתר למנויים בלבד יותם ברגר, תשע תקיפות בידי מתנחלים תועדו בחודשיים - ולמשטרה אין אף עצור, באתר הארץ, 25 ביוני 2017
11. ↑  אתר למנויים בלבד יותם ברגר, תצפיות על בית בירושלים חשפו דור שני לקיצוני הימין, באתר הארץ, 27 באוגוסט 2017
12. ↑  אתר למנויים בלבד יותם ברגר, מאות נחקרים התלוננו, אך משרד המשפטים לא פתח באף חקירה נגד איש שב"כ, באתר הארץ, 7 בדצמבר 2016
13. ↑  אתר למנויים בלבד יותם ברגר, אחרי גניזת אלף תלונות, משרד המשפטים פתח בחקירה פלילית נגד חוקר שב"כ, באתר הארץ, 25 בינואר 2018
14. ↑  יותם ברגר, מספר האירועים שבהם מתנחלים תוקפים פלסטינים עולה, אך איש לא נתון במעצר, באתר הארץ, 28 במרץ 2018
15. ↑  Yotam Berger, www.facebook.com
16. ↑  איך הפך יום ירושלים לחגה של הציונות הדתית בלבד? באתר "מעריב"
17. ↑  קלמן ליבסקינד, ‏גם לממשלה הזו אין אומץ להוביל מהפך בתקשורת: הארכת כהונת ירון דקל כמשל, באתר מעריב אונליין, 23 בינואר 2016
18. ↑  אתר למנויים בלבד יותם ברגר, סגן יו"ר הכנסת, ח"כ בצלאל סמוטריץ, מתגורר בבית שנבנה בניגוד לחוק, באתר הארץ, 1 במרץ 2017
19. ↑  עיתון "הארץ" בשירות הבית הלבן באתר ערוץ 20